|  |
| --- |
| +\*xfs\*pvs\*Akl\*cvA\*xBj\*qEC\*oCa\*qdA\*uEw\*nqk\*pBk\*-+\*yqw\*sch\*CDt\*yea\*ugc\*dys\*kfm\*xBB\*kdu\*uyb\*zew\*-+\*eDs\*lyd\*lyd\*lyd\*lyd\*ika\*bBr\*qfs\*ruc\*ocz\*zfE\*-+\*ftw\*Fyz\*iik\*xtg\*asc\*pvs\*utw\*lCg\*yuy\*fvs\*onA\*-+\*ftA\*mbn\*lrm\*ajv\*inw\*uBo\*psc\*xDD\*obn\*yqb\*uws\*-+\*xjq\*aCb\*bna\*gxy\*aCi\*Byt\*ECj\*sxj\*pzE\*uzC\*uzq\*- |

 

 **R E P U B L I K A H R V A T S K A**

 **VUKOVARSKO-SRIJEMSKA ŽUPANIJA**

** OPĆINA BABINA GREDA
 OPĆINSKO VIJEĆE**

KLASA: 240-01/23-01/18

URBROJ: 2196-7-01-23-1

Babina Greda, 22. prosinca 2023.

Temeljem članka 17. stavak 1. alineja 1. Zakona o sustavu civilne zaštite („Narodne novine“ br. 82/15,1 18/18, 31/20, 20/21 i 144/22) i članka 18. Statuta Općine Babina Greda („Službeni vjesnik Vukovarsko-srijemske županije“ broj 11/09, 04/13, 03/14, 01/18, 13/18, 03/20, 04/21, 16/23 i 18/23), Općinsko vijeće Općine Babina Greda na svojoj 25. sjednici održanoj dana 22. prosinca 2023. godine, usvojilo je

**GODIŠNJI PLAN RAZVOJA SUSTAVA CIVILNE ZAŠTITE**

**na području Općine Babina Greda za 2024. godinu**

 **i projekcije za 2025. i 2026. godinu**

**UVOD**

Ovaj plan razvoja sustava civilne zaštite Općine Babina Greda za 2024. godinu ima za cilj integriranje političkih, ekonomskih, sigurnosnih, infrastrukturnih, socijalnih, društvenih i drugih procesa radi sprječavanja ili smanjenja ugroza i vjerojatnosti od bilo kojeg rizika. Plan razvoja kreće od postojeće situacije, a da bi ovaj Plan razvoja bio ostvariv, cijeli proces razvoja povezan je sa mogućnostima financijskih sredstava u Proračunu Općine Babina Greda koji će se odvojiti za sve subjekte u sustavu civilne zaštite a za promatrano razdoblje.

**1. PLANSKI DOKUMENTI**

Planski dokumenti podliježu obvezi redovitog tekućeg ažuriranja u slučajevima izmjene suštinskog karaktera koje utiču na promjenu rješenja utvrđenih u istima.

Usvojene planske dokumente iz područja civilne zaštite kontinuirano, ili najmanje jednom godišnje ažurirati, sukladno promjenama u Procjeni ili metodološkim promjenama.

**2. OPERATIVNE SNAGE CIVILNE ZAŠTITE**

Osnovni nositelj izgradnje sustava civilne zaštite je Općina Babina Greda, a sustav civilne zaštite općine mora biti na toj razini da može adekvatno odgovoriti u svim slučajevima prirodne, tehničko-tehnološke i druge nesreće.

Operativne snage civilne zaštite na području Općine Babina Greda treba osposobiti tako da mogu uspješno izvršavati zadatke civilne zaštite u spašavanju stanovništva, materijalnih i kulturnih dobara i okoliša i u najtežim uvjetima kroz održavanje i provođenje terenske vježbe u koju će biti uključene sve operativne snage kako bi se uvježbalo njihovo usklađeno djelovanje, provjerila pripremljenost i osposobljenost istih.

**2.1. Stožer civilne zaštite Općine Babina Greda**

Stožer civilne zaštite:

* prikuplja i obrađuje informacije ranog upozoravanja o mogućnosti nastanka katastrofe i velike nesreće,
* razvija plan djelovanja sustava civilne zaštite na području Općine Babina Greda,
* upravlja reagiranjem sustava civilne zaštite,
* obavlja poslove informiranja javnosti,
* predlaže donošenje odluka o prestanku provođenja mjera i aktivnosti u sustavu civilne zaštite.

Stožer civilne zaštite aktivira se kada se proglasi stanje neposredne prijetnje, katastrofe i velike nesreće.

Za Stožer civilne zaštite Općine Babina Greda potrebno je osigurati konstantno usavršavanje i upoznavanje s novim Zakonom o sustavu civilne zaštite, a prije svega o:

* mjerama sustava civilne zaštite,
* ustrojavanju sustava civilne zaštite,
* djelovanju sustava civilne zaštite i načelima sustava civilne zaštite,
* sudionicima u sustavu civilne zaštite,
* obvezama Općine u provođenju zakonskih obveza definiranih Zakonom o sustavu civilne zaštite.

Kontakt podatke (adrese, fiksni i mobilni telefonski brojevi) potrebno je kontinuirano ažurirati u planskim dokumentima

**2.2. Postrojbe vatrogastva Općine Babina Greda**

Na području Općine Babina Greda postoji DVD Babina Greda koji može udovoljiti svim zahtjevima koji su postavljeni pred DVD-a.

**2.3. Postrojbe civilne zaštite Općine Babina Greda**

***2.3.1. Tim civilne zaštite opće namjene***

Kontinuirano ažurirati podatke o pripadnicima Tima CZ opće namjene u mobilizacijskim dokumentima u svrhu povećanja spremnosti i mogućnosti u provođenju akcija civilne zaštite.

Izvršiti smotru Tima civilne zaštite na način da se članovima Tima dostave Upitnici koje, nakon što popune, moraju poslati ⁄donijeti u Općinu.

***2.3.2. Povjerenici civilne zaštite***

Održati sastanak povjerenika CZ i zamjenika povjerenika ali po potrebi, a u svrhu povećanja spremnosti u provođenju akcija civilne zaštite provoditi reviziju povjerenika civilne zaštite i njihovih zamjenika i prema potrebi izvršiti izmjene.

**2.4. Službe koje se civilnom zaštitom bave u svojoj redovnoj djelatnosti**

Na području Općine Babina Greda djeluju službe i pravne osobe koje se u svojoj redovnoj djelatnosti bave zaštitom i spašavanjem (zdravstvena ambulanta i ljekarna).

U narednom razdoblju potrebito je pojačati suradnju sa službama, koje se civilnom zaštitom bave u okviru svoje redovne djelatnosti kako bi koordiniranim djelovanjem svi doprinijeli jačanju sustava civilne zaštite na području Općine Babina Greda i njenom funkcioniranju kao jedinstvene cjeline.

**2.5. Ostale udruge**

Udruge, koje nemaju javne ovlasti, a od interesa su za sustav civilne zaštite, uključuju se u provođenje mjera i aktivnosti sustava civilne zaštite sukladno planovima Općine Babina Greda. Stoga iste trebaju samostalno provoditi osposobljavanje svojih članova i sudjelovati u osposobljavanju i vježbama s drugim operativnim snagama sustava civilne zaštite na području Općine Babina Greda.

**3. SURADNJA NA PODRUČJU CIVILNE ZAŠTITE**

Suradnju ostvariti u cilju podizanja razine sigurnosti civilnog stanovništva, imovine, te eko-sustava.

U okviru Općine Babina Greda potrebno je kontinuirano surađivati (razmjenjivati iskustava, podatke, znanja i vještine) sa odgovarajućim institucijama i dogovarati zajedničko djelovanje i pružanje međusobne pomoći u skladu sa pozitivnim propisima.

Nastaviti suradnju s Ministarstvom unutarnjih poslova, Ravnateljstvom civilne zaštite, Područnim uredom civilne zaštite Osijek, Službom civilne zaštite Vukovar.

**4. FINANCIRANJE SUSTAVA CIVILNE ZAŠTITE**

Prema Zakonu o civilnoj zaštiti, izvršno tijelo jedinice lokalne samouprave, odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga. Stoga će u Proračunu Općine Babina Greda za 2024. godinu biti ugrađene slijedeće stavke u skladu s ostalim posebnim propisima:

|  |  |  |
| --- | --- | --- |
| **Red broj** | **OPIS POZICIJE** | **IZNOS (u euro \*)** |
| **2024.** | **2025.** | **2026.** |
| **1.** | **STOŽER CIVILNE ZAŠTITE I TIM CZ OPĆE NAMJENE** |
| * Osiguranje uvjeta za evakuaciju, zbrinjavanje, sklanjanje i druge aktivnosti i mjere civilne zaštite (opremanje prostora za sklanjanje i zbrinjavanje ljudi)
 | 609,00 | 609,00 | 609,00 |
| * Stožer civilne zaštite
 | 300,00 | 300,00 | 300,00 |
| * Tim CZ opće namjene
 | 1.300,00 | 1.300,00 | 1.300,00 |
| * Povjerenici CZ
 | 100,00 | 100,00 | 100,00 |
| * Vježba/e
 | 3.000,00 | 3.000,00 | 3.000,00 |
| **UKUPNO:** | **5.309,00** | **5.309,00** | **5.309,00** |
| **2.**  | **VATROGASTVO** |
| -Zaštita od požara | 19.245,00 | 19.245,00 | 19.245,00 |
| **UKUPNO:** | **19.245,00** | **19.245,00** | **19.245,00** |
| **3.** | **SLUŽBE I PRAVNE OSOBE kojima je zaštita i spašavanje redovna djelatnost** |
| (hitna pomoć, javno zdravstvo, socijalna služba, Crveni križ, veterinarska služba, zaštita bilja, zaštita okoliša, javna poduzeća za održavanje komunalne infrastrukture - vodovod, kanalizacija, čistoća, groblja i dr., kao i pravne osobe koje se bave građevinskim, prijevozničkim, turističkim i drugim djelatnostima od interesa za zaštitu i spašavanje (Gorska služba spašavanja),(Hrvatski crveni križ). | 5.840,00 | 5.840,00 | 5.840,00 |
| **UKUPNO:** | **5.840,00** | **5.840,00** | **5.840,00** |
| **SVEUKUPNO****ZA SUSTAV CIVILNE ZAŠTITE** | **30.394,00** | **30.394,00** | **30.394,00** |

\*planirana sredstva za pojedinu kalendarsku godinu, podložna su promjenama,

 ovisno o proračunskim sredstvima za tu kalendarsku godinu.

Godišnji Plan razvoja sustava civilne zaštite Općine Babina Greda za 2024. godinu stupa na snagu osmog (8) dana od dana objave u „Službenom vjesniku“ Vukovarsko-srijemske županije.

Predsjednik Općinskog vijeća

 \_\_\_\_\_\_\_\_\_\_\_\_\_\_\_\_\_\_\_\_\_\_

 Tomo Đaković